විදේශිකයන්ට ඉතා ඉහළ මිලකට සුපිරි තේ අලෙවි කරන මහනුවර පිළිමතලාවේ ප්‍රමුඛ පෙළේ තේ නිෂ්පාදන සමාගමක කලක් තිස්සේ පවත්වාගෙන යන බාල වර්ගයේ තේ මිශ්‍ර කිරීමේ මහා පරිමාණ ජාවාරමක් අනාවරණය කර ගැනීමට මධ්‍යම දිසා විශේෂ මෙහෙයුම් ඒකකය සමත්ව ඇත.මෙහිදී එහි කළමනාකරු ඇතුළු සිවු දෙනකු ද පොලිස් අත්අඩංගුවට ගෙන තිබේ.අත්අඩංගුවට ගැණුනු අය අතර එහි සේවකයන් තිදෙනෙකු ද සිටින අතර, මිශ්‍ර කළ බාල වර්ගයේ තේ අඩංගු පැකට් කිහිපයක් ද මෙහිදී සොයාගෙන ඇත.මේ සූක්ෂම ජාවාරම මුළුමනින්ම එහි කළමනාකරු විසින් මෙහෙයවා ඇති බවට පොලිසිය අනාවරණය කරගන ඇත.